KCE วิ่ง 4 วันติด! บวกต่อเกือบ 4% โบรกฯแนะซื้อเป้า 39 บ. ชี้ราคาสะท้อนปัจจัยลบไปแล้ว
KCE วิ่ง 4 วันติด! บวกต่อเกือบ 4% โบรกฯแนะซื้อเป้า 39 บ. ชี้ราคาสะท้อนปัจจัยลบไปแล้ว ล่าสุด ณ เวลา 10.41 น. อยู่ที่ 29.25 บาท บวก 1 บาท หรือ 3.54% สูงสุดที่ 29.50 บาท ต่ำสุดที่ 28.25 บาท ด้วยมูลค่าซื้อขาย 36.39 ล้านบาท
10 ม.ค. 2562

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 10.41 น. อยู่ที่ 29.25 บาท บวก 1 บาท หรือ 3.54% สูงสุดที่ 29.50 บาท ต่ำสุดที่ 28.25 บาท ด้วยมูลค่าซื้อขาย 36.39 ล้านบาท

ทั้งนี้ ราคาหุ้น KCE ปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ระดับ 25.25 บาท เมื่อวันที่ 4 ม.ค.2562
ส่วน บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น KCE ให้ราคาเป้าหมาย 39 บาท/หุ้น แม้ผลประกอบการทั้งปี 2561 จะดูอ่อนแอ จากการบังคับใช้มาตรการ WLTP ของทางอียู แต่เชื่อว่าภาพรวมของอุตสาหกรรมชิ้นส่วนอิเล็กทรอนิกส์ยังดูดีอยู่ จากทั้งกระแสยานยนต์ไร้คนขับ (Autonomous Driving) และรถยนต์ไฟฟ้า (Electric Vehicles) ที่จะเกิดขึ้นในอนาคต ทั้งนี้ มองว่าราคาหุ้น KCE ได้สะท้อนข่าวร้ายจากผลประกอบการไปมากแล้ว มองเป็นโอกาสเข้าซื้อ
ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อเก็งกำไร” หุ้น KCE แม้โครงสร้างหลักจะเป็นขาลง แต่ปัจจุบันเริ่มเห็นสัญญาณฟื้นตัว หลังจากลงเข้าใกล้ Downtrend Line บวกกับ Bullish Divergence ส่งผลให้ภาพของการ Rebound มีโอกาสไปต่อ ประเมินแนวรับ 26.50-27.75 บาท แนวต้าน 29.25-30.25 บาท Cut Loss ต่ำกว่า  25 บาท